projecte-aina/catalan_government_crawling huggingface dataset:
Orienta la teva formació cap a l'atenció i l'educació de les persones amb diabetis
Facultat de Medicina i Ciències de la Salut.
El màster en Bases per a l'Atenció i Educació de les Persones amb Diabetis ofereix una formació d'expert en diabetis, interdisciplinària i adequada per treballar com a referent en aquesta malaltia crònica.
Respon a la necessitat de preparar professionals experts que puguin treballar com a gestors de casos en unitats especialitzades de diabetis d'adults o pediàtriques, en centres sociosanitaris o en l'atenció primària de salut.
Per al curs 2017-2018, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 4.920 euros.
Llicenciat en Medicina per la Universitat de Barcelona.
Especialista en Endocrinologia i Nutrició.
Premi a l'Excel·lència Professional 2013.
Investigador en diabetis de l'Institut d'Investigacions Biomèdiques August Pi i Sunyer (IDIBAPS) i cap de la Unitat de Diabetis de l'Hospital Clínic de Barcelona.
És membre del Consell Assessor sobre la Diabetis a Catalunya.
Pràctiques clíniques externes (8 ECTS; obl.), segon semestre
Treball Final de Màster (10 ECTS; obl.), segon semestre
Com que el màster és semipresencial, les classes, les tasques i els exàmens es fan en línia.
Les activitats presencials del màster es distribueixen de la manera següent: dos períodes de quatre dies, un cada semestre, a la Facultat de Medicina de la UB; un període de pràctiques de dues setmanes, entre els mesos d'abril i juny, que es poden convalidar si s'acredita experiència professional en una unitat de diabetis.
La presentació del Treball Final de Màster es fa l'última setmana de juny.
El màster s'adreça a graduats, llicenciats i diplomats que treballin, o vulguin treballar, en l'atenció i l'educació de les persones amb diabetis.
Les característiques epidèmiques de la diabetis, amb una morbiditat secundària de gran impacte sanitari i econòmic, fan que es necessiti una gran quantitat de professionals formats adequadament en el seu tractament.
Aprofundeix en el coneixement de la salut mental
El màster en Iniciació a la Recerca en Salut Mental és un programa interuniversitari oficial i semipresencial, organitzat per grups de recerca pertanyents a cinc universitats espanyoles (Universitat de Cantàbria —UC—, Universitat Complutense de Madrid —UCM—, Universitat Autònoma de Barcelona —UAB—, Universitat de Barcelona —UB— i Universitat de Cadis —UCA—) i que formen part d'una estructura d'investigació nacional en xarxa, coneguda com a CIBERSAM (Centre de Recerca Biomèdica en Xarxa de Salut Mental).
La seva missió és millorar la cura clínica relacionada amb la salut mental de la nostra societat mitjançant el coneixement generat per la innovació i la recerca translacional en psiquiatria i neurociències.
Les assignatures són impartides per grups de recerca capdavanters en les diferents àrees, tant bàsiques com clíniques, amb l'objectiu de proporcionar a l'alumnat coneixements de les bases neurobiològiques, psicològiques, genètiques i ambientals de l'activitat psíquica normal i els trastorns mentals, així com en els mètodes de recerca en salut mental.
Professora del Departament de Fisiologia i Farmacologia de la Facultat de Medicina de la Universitat de Cantàbria.
UC: Universitat de Cantàbria; UCM: Universitat Complutense de Madrid; UAB: Universitat Autònoma de Barcelona; UB: Universitat de Barcelona; UCA: Universitat de Cadis.
Treball Final de Màster (6 ECTS)
Introducció a la Recerca Biomèdica
Bases de la Patologia Psiquiàtrica: Avenços Recents en els Fonaments Químics i Moleculars de la Patologia Psiquiàtrica
Fonaments Biològics i Terapèutics de la Malaltia Mental
Models Animals de Patologia Psiquiàtrica
Psicofarmacologia: Nous Mecanismes i Dianes Moleculars en el Tractament dels Trastorns Psíquics
Teràpies Físiques i Psicològiques
(Cal triar una suma mínima de 12 ECTS entre els mòduls 3 i 4.)
El màster s'adreça als estudiants nacionals i internacionals amb interès en la investigació en psiquiatria i salut mental.
Té com a objectiu formar investigadors en salut mental, tant en aspectes bàsics com clínics, i fomentar l'intercanvi entre grups de treball en salut mental que faciliti la realització de projectes conjunts.
Adquireix coneixements innovadors en el tractament de les patologies i els trastorns alimentaris i nutricionals.
El màster planteja la formació amb coneixements ampliats d'alimentació saludable, i des d'aspectes innovadors, de professionals experts en l'atenció dels pacients en l'àmbit de la nutrició i en l'estil de vida, centrat en les patologies cròniques més freqüents i el seu tractament i l'envelliment saludable.
En aquest màster es fomenta la innovació i la creació de projectes d'emprenedoria en el sector de l'alimentació, el desenvolupament de productes sanitaris i no sanitaris i la comercialització d'aquests productes.
Per al curs 2017-2018, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 82 euros per crèdit ECTS.
Llicenciat en Medicina per la Universitat de Navarra.
Doctor en Medicina i Cirurgia, Medicina Interna, per la Universitat de Barcelona (1977-1979).
Consultor sènior del Servei de Medicina Interna de l'Hospital Clínic (Barcelona) des del 2002.
Professor associat de la Facultat de Medicina de la Universitat de Barcelona des del 1996, membre del Consell Director del CIBER d'Obesitat i Nutrició de l'Institut de Salut Carlos III des del 2006 i membre de l'Advisory Board of the ERAB (European Foundation for Alcohol Research) de la Unió Europea des del 2010.
Matèries obligatòries comunes (54 crèdits ECTS)
Pràctiques externes obligatòries (15 crèdits ECTS)
Treball Final de Màster (15 crèdits ECTS)
Aquest màster està adreçat a titulats de l'àmbit de la salut interessats en la innovació i l'emprenedoria en el camp de l'alimentació i la nutrició saludables.
Forma't per gestionar els recursos energètics i minerals per a les energies, tant renovables com no renovables
Al màster en Energies Renovables i Sostenibilitat Energètica es tracta el concepte de sostenibilitat des de totes les seves vessants i amb el rigor científic degut, i es prepara els estudiants per treballar en empreses i institucions que aportin solucions sostenibles o que integrin la sostenibilitat en la seva estratègia de negoci.
Tal com mostren diversos estudis, es tracta d'un gran sector en expansió que ofereix una proporció important de treballs qualificats especialment, encara que no exclusivament, en el camp de les energies renovables i l'eficiència energètica.
La formació adquirida en aquest màster permet inserir-se en el món professional i en diferents camps com ara el de la gestió, auditoria i planificació energètica o els dels impactes socioeconòmics i mediambientals de les noves energies.
Llicenciat en Física per la Universitat de Barcelona (1987).
Doctor en Física de la Terra per la Universitat de Barcelona (1992).
Professor titular de l'àrea de Física de la Terra del Departament de Física Aplicada de la Facultat de Física de la Universitat de Barcelona.
El màster s'adreça a titulats sensibles als reptes de la sostenibilitat energètica que vulguin adquirir una formació acadèmica rigorosa en aquest camp, amb un èmfasi especial en les energies renovables, per orientar la seva carrera professional envers la recerca, la innovació i el desenvolupament.
Amplia els teus coneixements per endinsar-te en el camp de l'electroquímica
Facultat de Química, C/ Martí i Franquès, 1-11
L'electroquímica està present en la majoria dels processos que deriven en productes que utilitzem o consumim habitualment: piles, bateries i acumuladors; en la producció de metalls; en la producció de clor; en la descontaminació d'aigües residuals, etc. Aquest fet justifica la necessitat d'una formació de nivell i específica.
El màster en Electroquímica, Ciència i Tecnologia contribueix a cobrir aquestes necessitats formatives dotant l'alumnat de la capacitat suficient per interaccionar amb els sectors industrials relacionats amb l'electroquímica i per començar una carrera de recerca en aquesta àrea.
Es tracta d'un títol conjunt de nou universitats públiques (Universitat Autònoma de Barcelona —UAB—, Universitat Autònoma de Madrid —UAM—, Universitat d'Alacant —UA—, Universitat de Barcelona —UB—, Universitat de Burgos —UBU—, Universitat de Còrdova —UCO—, Universitat de Múrcia —UMU—, Universitat de València —UV— i Universitat Politècnica de Cartagena —UPCT—) que reuneix una àmplia representació dels grups de recerca i docència d'electroquímica de l'Estat espanyol, la qual cosa significa una concentració de l'oferta formativa única a Espanya.
Llicenciat (1984) i doctor en Ciències (1983) per la Universitat d'Alacant.
Catedràtic del Departament de Química Física i director de l'Institut Universitari d'Electroquímica de la Universitat d'Alacant.
Premi Impuls de la Universitat d'Alacant al projecte empresarial: NANOSHAPES.
Preparació de nanopartícules metàl·liques amb forma controlada (2011).
El màster s'adreça a titulats en Química interessats a formar-se per fomentar la investigació científica i tecnològica i per interaccionar amb els sectors industrials relacionats amb l'electroquímica.
Adquireix els coneixements especialitzats necessaris per dur a terme una recerca competitiva tant en ecologia com en temes de conservació i restauració dels ecosistemes
El màster en Ecologia, Gestió i Restauració del Medi Natural vol donar resposta a la demanda creixent de la societat, cada vegada més conscienciada de la conservació i la gestió del medi natural, sobre un aprofitament més sostenible dels recursos naturals, amb una formació en l'estudi de poblacions, comunitats i sistemes naturals per a la diagnosi, la gestió i la restauració dels ecosistemes tant naturals com transformats per l'home.
Pretén formar tant professionals en l'àmbit del medi ambient, capaços de desenvolupar i aplicar tècniques preventives i correctores de la degradació del medi natural, com investigadors especialitzats i competitius en el camp de l'ecologia i la gestió mediambiental.
La seva recerca se centra en la biogeoquímica dels ecosistemes aquàtics i en el processament de la matèria orgànica dissolta en ecosistemes fluvials.
Director del Departament d'Ecologia de la Universitat de Barcelona.
Especialitat en Gestió i Restauració del Medi Natural: 15 crèdits ECTS (obl.)
Treball Final de Màster (obligatori): 15 crèdits ECTS
El màster s'adreça a titulats interessats a adquirir una formació sòlida i multidisciplinària que inclogui aspectes socials, econòmics i cientificotecnològics per a la gestió del medi natural i dur a terme una recerca competitiva tant en ecologia com en temes de conservació i restauració dels ecosistemes.
Assoleix una formació especialitzada i multidisciplinària en els àmbits de l'agricultura, la gestió forestal i el medi ambient
Una gestió sostenible dels agrosistemes, amb la preservació dels recursos productius sense malmetre el medi ambient i l'aplicació del progrés científic, permet incrementar la producció i la qualitat agrícola i forestal com a font de biomassa, energia i aplicacions industrials, per tal de cobrir les necessitats d'una població en creixement i afrontar situacions de limitació de productivitat agrícola i forestal, i els efectes del canvi climàtic.
El màster en Agrobiologia Ambiental proporciona una formació especialitzada i multidisciplinària en els àmbits de l'agricultura, la gestió forestal i el medi ambient, i cobreix els aspectes científics, tècnics i metodològics més actuals amb una perspectiva holística, la resolució de problemes reals —tant d'índole climàtica com de l'ús de recursos— de la nostra societat en el camp agrícola i forestal, considerant els aspectes mediambientals.
El màster respon a aquesta demanda de la societat i garanteix l'existència d'investigadors altament especialitzats i de professionals liberals que desenvolupen la seva activitat en entitats o empreses dels sectors agraris, forestals i ambientals.
També proporciona crèdits en matèries relacionades amb la protecció vegetal que contribueixen al reconeixement de la condició de persona assessora en gestió integrada de plagues.
Professora titular del Departament de Biologia Evolutiva, Ecologia i Ciències Ambientals de la Facultat de Biologia de la Universitat de Barcelona.
Determinants Ambientals de la Producció Vegetal
Millora de la Producció, Qualitat i Protecció Vegetal
Tècniques Aplicades en Agrobiologia Ambiental
Gestió i Legislació de les Empreses Agràries
Els alumnes de titulacions amb plans d'estudis amb contingut baix, molt baix o nul en fisiologia vegetal i genètica hauran de superar uns complements formatius abans d'iniciar els estudis del màster.
El màster en Agrobiologia Ambiental s'adreça a graduats i llicenciats universitaris, enginyers, enginyers tècnics, diplomats i títols equivalents en les àrees de ciències de la vida, ciències agràries, ciències ambientals i afins, que estiguin altament motivats per a l'aprenentatge i els coneixements en el camp de l'agrobiologia ambiental amb una formació actualitzada i d'alta qualitat.
Forma't per participar activament en la recerca i els projectes d'innovació en el món de l'aigua
Facultat de Ciències de la Terra.
El màster universitari en Ciència i Gestió Integral de l'Aigua ofereix als titulats una formació multidisciplinària i especialitzada en les diferents àrees implicades en l'estudi de l'aigua, per obtenir els coneixements i l'experiència necessaris per esdevenir tècnics i científics capaços de comprendre els diferents aspectes tècnics, socials, econòmics, jurídics o de qualsevol tipus implicats en la gestió global i integrada de l'aigua.
El màster fa un èmfasi especial en les activitats formatives de caràcter pràctic: visites a empreses públiques o privades relacionades amb els diferents àmbits de l'aigua, les sortides de camp a zones d'estudi o a zones monitoritzades per les administracions públiques, i la realització d'experiments a escala de laboratori per poder incorporar-se en equips de recerca universitaris o en departaments d'R+D d'empreses.
Els estudiants desenvolupen nombroses activitats encaminades a adquirir les habilitats necessàries per portar a terme anàlisis químiques, microbiològiques i parasitològiques d'aigües i ser capaços d'interpretar els resultats obtinguts.
El màster està organitzat per l'Institut de Recerca de l'Aigua de la UB, la qual cosa avala una formació diferencial, gràcies a la tradició i el prestigi acadèmic i de recerca d'una universitat capdavantera i implicada en la transferència tecnològica i científica a la indústria, l'Administració pública i la societat en general.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 9.840 euros.
Professora associada del Departament de Mineralogia, Petrologia i Geologia Aplicada de la Facultat de Ciències de la Terra de la Universitat de Barcelona.
Treball Final de Màster (obligatori): 20 crèdits ECTS
El màster s'adreça a titulats que vulguin assolir una formació integral, transversal i holística en el camp de l'aigua.
És aconsellable que els destinataris del màster tinguin formació en l'àmbit de les ciències o bé que hagin treballat o col·laborat en temes relacionats amb el camp de l'aigua.
Adquireix habilitats i coneixements necessaris per planificar i desenvolupar models terapèutics basats en l'activitat física.
Facultat de Ciències de la Salut Blanquerna.
El màster universitari en Activitat Física Terapèutica per a Malats Crònics i amb Discapacitat aprofundeix en el coneixement de l'activitat física com una eina terapèutica per al fisioterapeuta.
El coneixement de les respostes fisiològiques a l'exercici, l'avaluació multidimensional de les capacitats físiques i la metodologia d'entrenament adaptada a les diferents situacions són aspectes clau per poder fer un abordatge integral fonamentat en l'activitat física amb finalitats terapèutiques.
Llicenciat en Fisioteràpia per la UAB, llicenciat en Pedagogia (URL) i doctor en Ciències de la Salut i la Vida per la UPF.
Professor titular de Fisioteràpia Cardiorespiratòria en el grau en Fisioteràpia a la FCS Blanquerna (URL).
Acreditació com a professor investigador per l'AQU.
La seva trajectòria professional està estretament vinculada a les malalties respiratòries i cardíaques, essencialment en programes d'entrenament i activitat física per a malalties cròniques.
Llicenciada en Psicologia Clínica per la URL i doctora en Salut Pública i Metodologia de la Recerca Biomèdica per la UAB.
Professora titular de Fisioteràpia en l'Envelliment i la Cronicitat en el grau en Fisioteràpia a la FCS Blanquerna (URL).
Acreditació com a professora investigadora per l'ANECA i l'AQU.
La seva trajectòria professional està vinculada a l'atenció a la gent gran, sobretot pel que fa a la prevenció de les caigudes en persones grans institucionalitzades, i en la fisioteràpia basada en l'evidència, de les quals es deriven diferents publicacions en revistes internacionals.
Llicenciada en Fisioteràpia per la URL, llicenciada en Ciències de l'Activitat Física i de l'Esport per la UB i doctora en Ciències de l'Activitat Física i de l'Esport per la URL.
Professora de l'Escola Universitària de la Salut i l'Esport (EUSES, centre adscrit a la UdG).
Professora col·laboradora de la FPCEE Blanquerna, URL.
Investigadora del Grup PHAS (EUSES) i del Grup SAFE (URL).
Coordinadora del màster en Readaptació a l'Activitat Física i la Competició esportiva a l'EUSES.
Preparadora física de l'equip de bàsquet femení Segle XXI.
Imparteix classes a les assignatures Fisiologia de l'Exercici per a Persones amb Patologia Crònica, Envelliment o Discapacitat; Metodologia de l'Entrenament Físic Terapèutic, i Treball Final de Màster.
Llicenciada en Fisioteràpia per la URL, llicenciada en Psicologia per la UAB i doctora en Biomedicina per la UPF.
Fisioterapeuta especialista en l'àrea cardiovascular i respiratòria.
Imparteix classes a les assignatures Avaluació de la Condició Física per a Persones amb Patologia Crònica, Envelliment o Discapacitat; Activitat Física Terapèutica Dirigida a Persones amb Patologia Crònica, i Treball Final de Màster.
Aquest màster s'adreça a fisioterapeutes interessats en les aplicabilitats de l'activitat física terapèutica per a persones amb patologia crònica, envelliment o discapacitat.
Tens formació universitària en el sector de les ciències de la salut i t'agradaria especialitzar-te en les qüestionis bioètiques per aplicar-les en el teu àmbit professional?
Si és així, el màster universitari en Bioètica posa a la teva disposició una formació dissenyada i impartida per la Universitat Ramon Llull que et capacitarà per analitzar les qüestions ètiques en l'àmbit sanitari i abordar la resolució de conflictes.
El preu complet del màster online és de 5.400 €.
Professor Coordinador del primer mòdul
Història de la Bioètica i Diferents Corrents de Fonamentació.
Membre de l'Associació de Bioètica Fonamental i Clínica.
L'estructura general de continguts del màster és la següent:
Si tens vocació emprenedora, capacitat de lideratge i estàs interessat en la gestió empresarial a nivell internacional, aquesta formació és per a tu: Màster universitari en Creació i Gestió d'Empreses en l'Entorn Global, una formació de caràcter interuniversitari que s'impartirà en 3 universitats internacionals entre les quals es troba la Universitat Ramon Llull.
El cost dels viatges i estada no s'inclou en el preu de matrícula
Doctor en Ciències Econòmiques per la Universitat International de Florida (1997).
Màster en Economia per la mateixa universitat el 1995.
Diplomat en Comerç Internacional el 1992 per la Universitat de Miami.
T'agradaria adquirir competències per implementar estratègies d'innovació en l'àmbit de l'empresa i poder superar els nous reptes empresarials que vagin sorgint?
Si és així, el màster universitari en Direcció Internacional i Gestió de la Innovació Tecnològica t'ofereix una formació dissenyada i impartida per la Universitat Ramon Llull.
Adquiriràs noves habilitats per posicionar l'empresa en un entorn competitiu.
Doctor en Administració d'Empreses, MBA, Diplomat en Tributació i Assessoria Fiscal i PDD per l'IESE.
Actualment és professor i executive MBA Manager de La Salle BES-Universitat Ramon Llull a Barcelona.
T'agradaria especialitzar-te en la direcció estratègica empresarial i poder assegurar el lideratge de l'empresa dins d'un entorn global competitiu?
Si és així, el màster universitari en Direcció d'Empreses (MBA) t'ofereix una formació de prestigi dissenyada per la Universitat Ramon Llull i impartida a l'Escola Superior d'Administració i Direcció d'Empreses ESADE.
Llicenciat en Ciències Econòmiques.
La creativitat publicitària i les seves estratègies
Si t'apassiona el món de la publicitat i ets una persona creativa, ara tens l'oportunitat de començar la teva carrera professional al món de la direcció i la creació publicitària.
Màster universitari en Estratègia i Creativitat Publicitàries, una formació dissenyada per la Universitat Ramon Llull i impartida a la Facultat de Comunicació de la Universitat Blanquerna.
Investigador responsable, grup de recerca en Estratègia i Creativitat Publicitàries.
Director del màster universitari en Estratègia i Creativitat Publicitàries de Blanquerna.
Forma't per elaborar projectes de recerca i experimentació segons els paradigmes del disseny contemporani
El màster universitari en Investigació i Experimentació en Disseny neix com una aposta de convergència entre el disseny com un espai per produir coneixement i recerca i el disseny com una eina d'intervenció i innovació social gràcies a la qual podem repensar i reconfigurar formes de vida actuals i futures.
S'uneixen pràctiques pròpies d'entorns experimentals i col·laboratius com medialabs, fablabs o tallers de creació artística juntament amb mètodes de recerca provinents de les ciències socials, els estudis de la ciència i culturals, i la tecnologia.
Es tracta de desenvolupar projectes orientats al benestar i la transformació social, des d'una perspectiva científica, crítica i sostenible, i basats en l'experimentació material, tecnològica i conceptual.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 9.600 euros.
Enginyer industrial per la Universitat Politècnica de Catalunya (1997).
Treball final de màster: 12 crèdits ECTS
Estratègies i Polítiques de Disseny
Metodologies de la Investigació en Art i Disseny
Disseny i Fabricació de Projectes
El màster s'adreça a titulats interessats en una formació transversal per treballar en processos col·laboratius, entenent el disseny com a mitjà per a la transformació social.